31992R1980
L 198/31
JURNALUL OFÍCIAL AL UNIUNII EUROPENE
REGULAMENTUL (CEE) NR. 1980/92 AL COMISIEI
din 16 iulie 1992
de modificare a Regulamentului (CEE) nr. 1538/91 de stabilire a normelor de aplicare a Regulamentului (CEE) nr. 1906/90 privind unele norme de comercializare a cărnii de pasăre
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 1906/90 al Consiliului din 26 iunie 1990 privind unele norme de comercializare a cărnii de pasăre (1), în special articolul 3 alineatul (3) și articolul 9,
întrucât articolul 8 din Regulamentul (CEE) nr. 1538/91 al Comisiei (2), astfel cum a fost modificat ultima dată prin Regulamentul (CEE) nr. 315/92 (3), stabilește normele de clasificare opțională a cărnii de pasăre congelate și congelate rapid în funcție de categoriile de greutate;
întrucât aceste dispoziții ar trebui modificate pentru a se ține seama de practicile comerciale actuale în ceea ce privește comercializarea unor carcase mai mari în anumite state membre și pentru a permite continuarea indicării greutății în unități de măsură britanice până la 31 decembrie 1994 pentru produsele comercializate în Regatul Unit;
întrucât măsurile prevăzute de prezentul regulament sunt conforme cu avizul Comitetului de gestionare a cărnii de pasăre și ouălor,
ADOPTĂ PREZENTUL REGULAMENT:
Articolul 1
Articolul 8 din Regulamentul (CEE) nr. 1538/91 se înlocuiește cu următorul text:
„Articolul 8
(1) Carnea de pasăre preambalată congelată sau congelată rapid poate fi clasificată în funcție de categoria de greutate în conformitate cu articolul 3 alineatul (3) din Regulamentul (CEE) nr. 1906/90 în preambalaje, în sensul articolului 2 din Directiva 76/211/CEE.
Aceste preambalaje pot fi:
-
preambalaje care conțin o carcasă de pasăre sau
-
preambalaje care conțin una sau mai multe bucăți de carne de pasăre de același tip și specie,
în conformitate cu articolul 1.
(2) Toate preambalajele prezintă, în conformitate cu alineatele (3) și (4), o indicație a greutății produsului, cunoscută drept «greutate nominală», pe care trebuie să o conțină.
(3) Preambalajele de carne de pasăre congelată sau congelată rapid pot fi clasificate pe categorii de greutăți nominale, după cum urmează:
-
carcase:
-
1 100 g: clase de 50 g (1 050 - 1 000 - 950 etc.);
-
1 100 - 2 400 g: clase de 100 g (1 100 - 1 200 - 1 300 etc.);
-
≥ 2 400 g: clase de 200 g (2 400 - 2 600 - 2 800 etc.);
-
bucăți:
-
1 100 g: clase de 50 g (1 050 - 1 000 - 950 etc.);
-
≥ 1 100 g: clase de 100 g (1 100 - 1 200 - 1 300 etc.).
(4) Preambalajele menționate la alineatul (1) sunt confecționate astfel încât să îndeplinească următoarele cerințe:
-
conținutul efectiv nu este mai mic, în medie, decât greutatea nominală;
-
proporția preambalajelor care au o eroare negativă mai mare decât eroarea negativă tolerabilă stabilită la alineatul (9) este suficient de redusă pentru ca loturile de preambalaje să îndeplinească cerințele testelor menționate la alineatul (10);
-
nu se comercializează nici un preambalaj care are eroarea negativă mai mare decât de două ori eroarea negativă tolerabilă stabilită la alineatul (9).
Definițiile greutății nominale, conținutului efectiv și erorii negative stabilite la anexa I la Directiva 76/211/CEE se aplică prezentului regulament.
(5) În ceea ce privește responsabilitatea ambalatorului sau importatorului de carne de pasăre congelată sau congelată rapid și controalele care trebuie efectuate de către autoritățile competente, se aplică mutatis mutandis punctele 4, 5 și 6 din anexa I la Directiva 76/211/CEE.
(6) Controlarea preambalajelor se efectuează prin prelevarea unor probe și se realizează în două etape:
-
un control care acoperă conținutul efectiv al fiecărui preambalaj din probă;
-
un control privind conținuturile efective medii ale preambalajelor din probă.
Un lot de preambalaje este considerat acceptabil dacă rezultatele ambelor controale satisfac criteriile de acceptare menționate la alineatele (10) și (11).
(7) Un lot este compus din toate preambalajele de aceeași greutate nominală, de același tip și de aceeași fabricație, ambalate în același loc, care urmează să fie inspectate.
Mărimea lotului se limitează la cantitățile stabilite în continuare:
-
când preambalajele sunt controlate la capătul liniei de ambalare, numărul acestora din fiecare lot este egal cu producția maximă pe oră a liniei de ambalare, fără nici o restricție în ceea ce privește mărimea lotului;
-
în alte cazuri, mărimea lotului este limitată la 10 000.
(8) O probă constând din următoarele numere de preambalaje se prelevează la întâmplare din fiecare lot care urmează să fie inspectat:
Mărimea lotului
Mărimea probei
100 - 500
30
501 - 3 200
50
3 200
80
Pentru loturile cu mai puțin de 100 de preambalaje, testul nedistructiv, în sensul anexei II la Directiva 76/211/CEE, în cazul în care acesta se efectuează, este de 100 %.
(9) În cazul cărnii de pasăre preambalate, se permit următoarele erori negative tolerabile:
(g)
Greutatea nominală, g
Eroarea negativă tolerabilă, g
carcase
bucăți
1 000
25
25
1 100 - 2 400
50
50
2 400 și peste
100
(10) Pentru controlarea conținutului efectiv al fiecărui preambalaj din probă, conținutul minim acceptabil se calculează scăzând eroarea negativă tolerabilă pentru conținuturile în cauză din greutatea nominală a preambalajului.
Preambalajele din probă ale căror conținuturi efective sunt mai mici decât conținutul minim acceptabil se consideră necorespunzătoare.
Lotul de preambalaje controlat se consideră acceptabil sau respins dacă numărul unităților necorespunzătoare descoperite în probă este mai mic decât sau egal cu criteriul de acceptare sau egal cu sau mai mare decât criteriul de respingere indicat în continuare:
Numărul unităților din probă
Numărul unităților necorespunzătoare
Criteriul de acceptare
Criteriul de respingere
30
2
3
50
3
4
80
5
6
(11) Pentru controlarea conținuturilor efective medii, un lot de preambalaje este considerat acceptabil dacă conținutul efectiv mediu al preambalajelor care compun proba este mai mare decât criteriul de acceptare indicat în continuare:
Mărimea probei
Criteriul de acceptare pentru conținutul efectiv mediu
30
50
80
= conținutul efectiv mediu al preambalajelor;Qn= cantitatea nominală a preambalajului;
S= abaterea medie pătratică a conținuturilor efective ale preambalajelor din lot.
Abaterea medie pătratică se estimează în conformitate cu punctul 2.3.2.2 din anexa II la Directiva 76/211/CEE.
(12) Atât timp cât Directiva 80/181/CEE autorizează utilizarea indicațiilor suplimentare, indicarea greutății nominale a preambalajelor la care se aplică prezentul articol poate fi însoțită de o indicație suplimentară.
(13) Ca alternativă la utilizarea dispozițiilor de la alineatele (2) - (12), comercianții pot comercializa în Regatul Unit, până la 31 decembrie 1994, preambalajele menționate de prezentul articol care sunt marcate în mod legal, în conformitate cu legislația națională, cu greutățile nominale exprimate în unități britanice.
În ceea ce privește carnea de pasăre care intră în Regatul Unit din alte state membre și care respectă dispozițiile de la paragraful anterior, controalele se efectuează prin sondaj și nu se desfășoară la frontieră.”
Articolul 2
Prezentul regulament intră în vigoare la 1 august 1992.
Cu toate acestea, până la 31 decembrie 1992, comercianții pot clasifica carnea de pasăre preambalată congelată sau congelată rapid în funcție de categoriile de greutate în conformitate cu dispozițiile aplicabile înainte de data intrării în vigoare a prezentului regulament. Aceste produse pot fi apoi comercializate până la 31 decembrie 1993.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 16 iulie 1992.